[{"text_idx": "#000002", "text": "Wrth benderfynu ar enw ar gyfer fy musnes llysieuol dewisais Balm o\u2019r enw cyffredin ar Melissa \u2013 sef Balm Lemwn, llysieuyn defnyddiol iawn ar gyfer y system nerfol, ac un bu\u0302m i\u2019n ei ddefnyddio\u2019n aml iawn ar ffurf te yn ystod fy nghyfnod o astudio ar gyfer cymhwyso fel llysieuydd meddygol, oherwydd roeddwn yn gweithio mewn swydd arall yn llawn amser am y rhan fwyaf o\u2019r chwe blynedd hyn. Fe wnaeth Balm y Lemwn fy nghynorthwyo a chryfhau fy system nerfol pan oedd ei angen arnaf yn ystod cyfnod arholiadau ac astudio dwys."}, {"text_idx": "#000003", "text": "Daw Dinefwr o\u2019r ardal neu fwrdeistref o gwmpas Rhydaman, Llandeilo a thuag at Lanymddyfri ac olion hen gastell Dinefwr wedi eu lleoli yn Llandeilo. Efallai i chi glywed am Feddygon Myddfai \u2013 cant eu hadnabod yn eang fel rhai oedd yn darparu triniaethau meddyginiaeth lysieuol flaengar mor bell yn o\u0302l a diwedd y 12fed Ganrif."}, {"text_idx": "#000005", "text": "Yn ystod dechrau\u2019r 13eg Ganrif yng nghyfnod Rhys Grug (oedd yn fab i Rhys ab Gruffydd) Tywysog y Deheubarth oedd a\u2019i brif lys yng Nghastell Dinefwr (Llandeilo), tua 10 milltir o Fyddfai, cawn hanes am Feddygon Myddfai, gan ei fod yn arfer gan y Tywysog gael ei feddyg o dan ei nawddogaeth, a Rhiwallon a\u2019i feibion, oedd yn ddisgynyddion i Feddygon Myddfai oedd y rhain. Rhoddodd y Tywysog statws, breintiau a thir ym Myddfai iddynt."}, {"text_idx": "#000007", "text": "Dywedir i\u2019r ffordd byddai\u2019r Meddygon yn mynd ati i drin afiechydon yn y 15fed Ganrif yn dipyn mwy blaengar na\u2019r rhanfwyaf o wledydd Ewrop, ac yn fwy rhydd o ddylanwadau ofergoeliaeth. Fe wnaent ymdrech i ddadansoddi symptomau cyn rhoi eu triniaeth, a chai rhinweddau\u2019r llysiau eu profi cyn eu defnyddio ac yna eu paratoi\u2019n ofalus dros ben."}, {"text_idx": "#000009", "text": "Fe wnaeth hyn i gyd gyfrannu at fy nhaith i gymhwyso fel llysieuydd meddygol o dan yr enw Balm Dinefwr (Cyf yw\u2019r talfyriad Cymraeg am gyfyngedig)."}, {"text_idx": "#000010", "text": "Rwyf yn lysieuydd meddygol sydd wedi ei chymeradwyo gan yr EHTPA."}, {"text_idx": "#000011", "text": "Mae\u2019r nodyn masnachu torfol Herbmark\u00ae yn dynodi ymarferydd llysieuol sy\u2019n aelod o gymdeithas broffesiynol sy\u2019n gysylltiedig a\u0302\u2019r Gymdeithas Ymarferwyr Llysieuol Ewropeaidd a Meddyginiaeth Traddodiadol (EHTPA) ac wedi cyrraedd at eu safonau addysgiadol ac ymarfer proffesiynol. Am driniaethau lysieuol y gallwch ymddiried ynddynt, chwiliwch am yr Herbmark\u00ae ."}, {"text_idx": "#000012", "text": "Unified Register of Herbal Practitioners (URHP)"}, {"text_idx": "#000013", "text": "Mae Herbmark\u00ae yn ddynodydd torfol ar gyfer llysieuwyr y gallwch ymddiried ynddynt."}]